Naziv obveznika: **JAVNA VATROGASNA POSTROJBA** Broj: RKP-a: 31405

**GRADA VARAŽDINA** Matični broj: 01484931

Sjedište obveznika: VARAŽDIN OIB: 31995833807

Adresa: Trenkova 44, 42000 Varaždin

Razina: 31

Razdjel: 0

Šifra djelatnosti: 8425

**BILJEŠKE UZ FINANCIJSKI IZVJEŠTAJ ZA**

**2018. GODINU**

Javna vatrogasna postrojba Grada Varaždina osnovana je 01.01.2000. godine od postojeće Vatrogasne postrojbe Ministarstva unutarnjih poslova – Policijske uprave varaždinske. Djelatnost postrojbe je sudjelovanje u provedbi preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacija te obavljanje i drugih poslova u nesrećama, ekološkim i drugim nesrećama. Osim navedene osnovne djelatnosti postrojba je registrirana za održavanje vatrogasne opreme, punjenje i servis vatrogasnih aparata i osposobljavanje građanstva za provođenje mjera zaštite od požara te je od 01.01.2001. godine upisana u registar obveznika poreza na dodanu vrijednost.

Javna vatrogasna postrojba Grada Varaždina je proračunski korisnik JLP ( R ) S koji obavlja poslove u sklopu funkcija koje se decentraliziraju. Sredstva za decentralizirane funkcije postrojbe Osnivač Grad Varaždin ostvaruje iz dodatnog udjela u porezu na dohodak po stopi od 1,00%, a ukoliko to nije dovoljno razliku sredstava do minimalnih financijskih standarda ostvaruje s pomoći izravnanja za decentralizirane funkcije u Državnom proračunu RH. Minimalni financijski standardi za JVP Grada Varaždina za 2018. godinu iznosili su 6.356.880,00 kn i objavljeni su u „Narodnim novinama“ broj: 7/2018.

Ovlaštene osobe za zastupanje su Zapovjednik postrojbe Ivica Labaš, univ.spec.aedif. i Zamjenik zapovjednika Božidar Horvat, univ.spec.aedif.

**BILANCA**

AOP 002 – Nefinancijska imovina – stanje na dan 31.12.2018. znatno je veće od stanja na dan 31.01. radi kupnje novog vatrogasnog kombi vozila i donacije imovine od Državne uprave za zaštitu i spašavanje Zagreb i Vatrogasne zajednice Varaždinske županije.

AOP 042 i 049 sitan inventar bilježi indeks 127,6 u odnosu na početak godine zbog nabavke službene, radne i zaštitne odjeće i obuće za vatrogasce. Po preporuci Državne revizije da se službena odjeća i obuća vodi na imovini i iskazuje na godišnjem popisu, evidentiramo je na zasebnom računu u sklopu sitnog inventara.

AOP 061 – Zalihe za obavljanje djelatnosti odnose se na zalihe rezervnih dijelova za servis vatrogasnih aparata u iznosu od 98.215,48 kn i zalihe goriva D-2 u iznosu od 58.931,41 kn.

AOP 124 – Potraživanja za više plaćene poreze i doprinose odnose se na potraživanje za povrat poreza na dodanu vrijednost za studeni i prosinac 2018. godine.

AOP 140- Potraživanja za prihode poslovanja odnose se isključivo na potraživanje od pruženih usluga servisa aparata i usluge vatrodojave a vrijednost im je prema novim odredbama Pravilnika o računovodstvu ispravljena za iznos od 40.476,00 što je evidentirano na AOP-u 156.

AOP 244 i 255 izvanbilančni zapisi – odnose se na građevinski objekt koji koristi JVP Grada Varaždina a vlasništvo je DVD-a I Hrvatski dobrovoljni vatrogasni zbor u Varaždinu.

Postrojba nema sudskih sporova, ugovornih odnosa i slično koji uz ispunjenje određenih uvjeta mogu postati obaveza ili imovina, nema danih ni primljenih zajmova.

**OBRAZAC PR-RAS**

Značajnija odstupanja od ostvarenja u izvještajnom razdoblju prethodne godine:

AOP 049 – Prethodne godine nije bilo podatka a ove godine radi se od povratu troškova službenog putovanja za sudjelovanje na međunarodnoj vatrogasnoj vježbi „Fenix“ u Poljskoj.

AOP 063 – Pomoći proračunskom korisniku iz proračuna koji im nije nadležan – indeks u odnosu na prethodno razdoblje je 34,3. Radi se o troškovima vatrogasaca na redovnim i izvanrednim dislokacijama na priobalju koje refundira Državna uprava za zaštitu i spašavanje, Služba za vatrogastvo, Zagreb. Tokom 2018. godine bilo je manje prekovremenih sati, dnevnica i nije bilo angažmana vatrogasaca postrojbe na izvanrednim dislokacijama.

AOP 129- Kapitalne donacije – radi se o donaciji od Gradske vatrogasne zajednice Varaždin za kupnju vatrogasnog kombi vozila u iznosu od 250.000,00 kn i donaciji zaštitnih odijela od KL Protektion d.o.o. u iznosu od 14.000,00 kn.

AOP 133 – Prihod iz nadležnog proračuna za nabavu nefinancijske imovine- indeks je 4,4 jer nije bilo veće nabavke iz gradskog proračuna.

AOP 312 – Ostali rashodi za zaposlene bilježe indeks 170,9 zbog isplate otpremnine za odlazak radnika u mirovinu, većeg broja jubilarnih nagrada za 2018. godinu i isplate dara u naravi po novom neoporezivom iznosu od 600,00 kn.

AOP 164 – Stručno usavršavanje zaposlenika veće je za 53,2 % u odnosu na prethodnu godine jer

je 12 djelatnika postrojbe osposobljeno za vozače CE kategorije.

AOP 179- Zakupnine i najamnine – prethodne godine nije bilo podatka a radi se od plaćanju najma fotokopirnog stroja.

AOP 180 – Zdravstvene i veterinarske usluge – indeks 1.564,9 je velik jer se radi o malim iznosima a povećanje se odnosi na cijepljenje vatrogasaca protiv krpeljnog meningoencefalitisa.

AOP 187- Premije osiguranja – povećanje u odnosu na 2017. godinu vezano je za policu dodatnog zdravstvenog osiguranja radnika. Polica je sklopljena krajem 2017. godine pa nije plaćana cijele godine.

AOP 254 - nema usporednog podatka u 2017. godini a iskazana je školarina za dvojicu djelatnika koji se od ove godine školuju na studiju upravljanja kriznim situacijama.

AOP 302 – Prihod od prodaje proizvedene dugotrajne imovine odnosi se na prodaju starog vatrogasnog vozila TAM 110.

AOP 635 – Višak prihoda raspoloživ u sljedećem razdoblju iznosi 80.185 kn.

U proračunskom dijelu u 2018. godini proizlazi manjak prihoda od 40.921,97, a preneseni manjak iz 2017. godine je 96.172,49 kn pa je manjak na kraju godine 137.094,46. i odnosi se na obaveze iz 2018. godine koje nisu plaćene do 31.12.- metodološki manjak. U vanproračunskom dijelu ( vlastitim prihodima ) u tekućem razdoblju je iskazan manjak od 24.784,93 kn a sa prenesenim viškom iz 2017. godine od 242.064,10 kn proizlazi višak od 217.279,17 kn, pa je tako u konsolidiranom dijelu iskazan ukupan višak prihoda i primitaka od 80.184,71 kn.

**OBRAZAC OBVEZE**

Obaveze za rashode poslovanja odnose se na materijalne rashode po računima za prosinac 2018. godine koji će biti naplaćeni u siječnju i za obavezu prema računu Gradske riznice za povrat poreza na dodanu vrijednost po računima koji se plaćaju iz proračuna Grada za studeni i prosinac 2018.

Od tog iznosa dospjele obveze iznose 7.575 kn.

**OBRAZAC RAS – FUNKCIJSKI**

Javna vatrogasna postrojba Grada Varaždina prema funkcijskoj klasifikaciji obavlja usluge protupožarne zaštite u sklopu javnog reda i sigurnosti. Na AOP 137 iskazan je podatak od 11.499.526 kn što odgovara podatku AOP 404 iz obrasca PR-RAS.

**OBRAZAC VRIO**

Promjena u vrijednosti imovine – smanjenje na AOP-u 002 odnosi se na otpis neotpisane knjigovodstvene vrijednosti dugotrajne nefinancijske imovine koja se rashoduje prema zapisniku inventurne komisije.

AOP – 021 – Povećanje obujma imovine odnosi se na donaciju proizvedene dugotrajne imovine od Državne uprave za zaštitu i spašavanje Zagreb i Varaždinske županije.

AOP- 023 – Povećanje obujma imovine odnosi se na zaštitnu opremu za pripadnike Interventne vatrogasne postrojbe primljenu od Državne uprave za zaštitu i spašavanje Zagreb.

Osoba za kontakt: Zapovjednik Javne vatrogasne postrojbe

Grada Varaždina:

Ljiljana Badžek, oec. Ivica Labaš, univ.spec.aedif.